BASES DEL CONCURS PER A LA SELECCIÓ DE PERSONAL PER A LA COBERTURA INTERINA D’UN LLOC DE TREBALL DE TAE PEDAGOG/A (ADSCRIT A L’EAIA) DE PERSONAL FUNCIONARI

1.-OBJECTE

És objecte de la convocatòria la selecció mitjançant el procediment de concurs lliure de la persona que ha d’ocupar interinament el lloc de treball TAE de pedagog/a adscrit a l’EAIA (Equip d’Atenció a la Infància i Adolescència) vacant a la plantilla de funcionaris del Consell Comarcal del Maresme.

2.- FUNCIONS

Les funcions a desenvolupar, seran les específiques del lloc de treball, segons el que estableix la relació de llocs de treball de la corporació.

3.- JORNADA DE TREBALL

La jornada de treball és a temps complet (37 hores i mitja) i el règim horari l’habitual de cada lloc de treball del Consell Comarcal del Maresme.

4.- CONDICIONS DELS ASPIRANTS

4.1. Per prendre part en aquest procés selectiu els aspirants han de complir les condicions mínimes següents:

a)	Tenir la nacionalitat espanyola o de qualsevol altre estat membre de la Unió Europea.
b)	Tenir divuit anys d’edat.
c)	Tenir el títol de Llicenciat en Pedagogia.
d)	No estar inhabilitat/da per sentència ferma per a l’exercici de les funcions públiques.
e)	No haver estat separat/da del servei a l’administració pública mitjançant expedient disciplinari.
f)	Tenir la capacitat funcional per al desenvolupament de les tasques habituals de la plaça a què s’aspira.
g)	Coneixement del nivell C de català de la Junta Permanent de Català o equivalent. Les persones que no tinguin el nivell C de català hauran de passar una prova de català adequada al lloc de treball que serà qualificada d’apte o no apte, i tindrà caràcter eliminatori.

4.2. Tots els requisits exigits a l’apartat anterior s’han de posseir en el dia d’acabament del termini de presentació d’instàncies, o bé almenys en aquesta data caldrà estar en condicions d’obtenir la documentació que ho acrediti i no se n’ha d’haver perdut cap en el moment del nomenament.

5.- PRESENTACIÓ D’INSTÀNCIES

5.1. La instància per sol·licitar prendre part en el procés selectiu convocat s’ha de dirigir a l’Il·lm. Sr. President del Consell Comarcal del Maresme.

5.2. En la instància, l’aspirant haurà de manifestar el següent:

a) Les seves dades personals, d’acord  amb el que estableix l’article 70.1 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJ-PAC).

b) Que compleix totes i cada una de les condicions exigides en la base quarta, sempre referides a la data en què expira el termini assenyalat per a la presentació d’instàncies, i que en aquesta mateixa data està en condicions de tenir la documentació que ho acredita.

c) Que opta a la plaça de TAE Pedagog/a adscrit a l’EAIA i quins són els mèrits que al·lega, a la vista del que disposa la base novena, i quina és la documentació acreditativa que adjunta a la sol·licitud. 

5.3. A la instància s’acompanyarà la següent documentació:

•	fotocòpia del document nacional d’identitat
•	currículum vitae de l’aspirant 
•	fotocòpia del títol acadèmic requerit per a la plaça. En el cas de presentar titulació equivalent a l'exigida, s’haurà d’adjuntar a la instància un certificat lliurat per l’òrgan competent que n’acrediti l’equivalència
•	fotocòpia de la documentació acreditativa dels mèrits al·legats en el currículum i valorables en la fase de concurs
•	fotocòpia, si s’escau, del nivell C de la Junta Permanent de Català o de l’Escola d’Administració Pública o equivalent 

Els mèrits insuficientment justificats no seran valorats, ni tampoc els que no s’hagin al·legat o presentat juntament amb la instància de sol·licitud per prendre part en aquest procés selectiu o en el termini concedit en l’empara del que disposa l’apartat 2 de la base següent.

5.4. Les instàncies es presentaran en el registre general del Consell o en la forma establerta en l’article 38.4 de la LRJ-PAC, dins el termini de vint dies naturals a partir de l’endemà de la darrera publicació en el Diari Oficial de la Generalitat de Catalunya o al Butlletí Oficial de la Província de l’anunci de convocatòria.

5.5. Els restants i successius anuncis es faran públics únicament en el tauler d’edictes de la corporació.

6.- ADMISSIÓ DE SOL·LICITUDS

6.1. Finalitzat el termini de presentació d’instàncies, la Presidència de la corporació dictarà una resolució en el termini màxim d’un mes, en què s’aprovarà la llista d’admesos i exclosos, la qual es publicarà en el tauler d’anuncis.

En la llista hauran de constar els cognoms, nom i número de document nacional d’identitat dels aspirants, amb indicació, si s’escau, dels defectes que hagin causat les exclusions.

Aquesta resolució determinarà el lloc, dia i hora establerts per a la realització de la prova eliminatòria de català, adreçada als aspirants no declarats exempts, per a les fases de valoració de mèrits i d’entrevista.

6.2. Si alguna de les instàncies pateix qualsevol defecte que pugui ser causa d’exclusió l’aspirant exclòs disposarà d’un termini de deu dies naturals, a comptar des del següent al de la recepció de la notificació, perquè el pugui esmenar o adjunti els documents preceptius, amb l’advertiment que si no ho fa es procedirà, sense cap altre tràmit, a l’arxiu de la seva instància i a la seva exclusió de la llista d’aspirants.

7.- TRIBUNAL QUALIFICADOR

7.1. El tribunal qualificador del concurs lliure estarà constituït de la manera següent:

PRESIDENT: el de la Corporació o membre d’aquesta en qui delegui.
vocals:    -     el Conseller Delegat de l’Àrea de Serveis Personals o la persona en qui delegui.
-     el Gerent del Consell Comarcal o la persona en qui delegui.
-	el Coordinador de l’Àrea de Serveis Personals o la persona en qui delegui.
-	un Tècnic de la Direcció General d’Atenció a la Infància del Departament de Benestar i Família.
-	un/a Tècnic/a de l’Equip d’Atenció a la Infància i l’Adolescència. 
-	el/la Representant dels funcionaris del Consell Comarcal del Maresme. 

Secretari: El de la Corporació o funcionari/a en qui delegui. 

7.2. El tribunal pot acordar, si ho considera convenient, la incorporació d’especialistes que l’assessorin tècnicament. Aquests especialistes no podran participar en la qualificació de les proves i l’informe que emetin no tindrà caràcter vinculant, però serà tingut en compte a l’hora de determinar la puntuació.

7.3. Els membres del tribunal s’han d’abstenir, i els aspirants els poden recusar, si incorren en algun dels supòsits previstos a l’article 28 de la LRJ-PAC.

8.- INICI I REALITZACIÓ DEL PROCEDIMENT SELECTIU

8.1. El lloc, la data i l’hora del començament de la fase d’entrevista personal seran anunciats en la forma prevista a la base 6, paràgraf 1.

8.2. La no presentació d’un aspirant en el moment de ser cridat, llevat dels casos expressament previstos en aquesta base, determinarà automàticament la pèrdua del seu dret a participar en els exercicis successius; en conseqüència, l’aspirant quedarà exclòs del procediment selectiu.

8.3. En primer lloc es realitzarà la prova de nivell C de català per aquelles persones que no l’hagin acreditat. La prova serà qualificada d’apte o no apte, i tindrà caràcter eliminatori. Posteriorment, es procedirà a la fase de valoració dels mèrits al·legats i que constin degudament acreditats d’acord amb el barem de mèrits que consta en la base novena. Finalment, es farà l’entrevista personal amb els aspirants que hagin superat la fase de valoració de mèrits.

9.- FASE DE VALORACIÓ DE MÈRITS I D’ENTREVISTA

9.1. Fase de valoració de mèrits:

Aquesta fase consistirà en l’avaluació dels mèrits aportats, com a màxim fins al dia en què s’acabi el termini de presentació d’instàncies, sempre sobre la documentació acreditativa aportada per l’aspirant, d’acord amb el següent barem i fins un màxim de 10 punts: 

Experiència professional: màxim 6 punts
. Haver treballat de Pedagog en un EAIA o en un equip tècnic de centre d’acollida de menors, màxim 2,5 punts.
. Haver treballat de Pedagog/a o Educador/a en centres de menors amb mesures administratives i/o en serveis d’atenció i diagnòstic (SAID), màxim 2 punts.
. Haver treballat de Pedagog/a o Educador/a en centres oberts de primer nivell, màxim un punt.
. Haver treballat de Pedagog/a o Educador/a en altres centres: justícia juvenil, de disminuïts, etc., màxim de 0,5 punts.
S’atorgarà la puntuació màxima a cada lloc de treball quan es tingui un màxim de 2 anys d’experiència. Si el temps és inferior, es puntuarà en la seva part proporcional.

Formació: màxim 4 punts:
. Formació específica: màxim de 3 punts.
. 2 punts màxim per formació específica del treball amb famílies disfuncionals. Només es tindran en compte mestratges (1 punt), postgraus (0,75 punts) i cursos de més de 40 hores (0,5 punts).
. 1 punt màxim per formació vària dins de l’àmbit d’infància, adolescència i famílies a raó de 0,5 punts els mestratges, 0,33 punts els postgraus i 0,25 punts la resta de cursos i/o seminaris.
. Informàtica a nivell d’usuari, màxim d’1 punt. S’atorgarà la puntuació màxima d’1 punt a cursos d’informàtica a nivell d’usuari de més de 40 hores. La resta de cursos es puntuaran en la seva part proporcional.

Superaran la fase de valoració de currículum i passaran a l’entrevista, els que superin 5 punts.

9.2. Fase d’entrevista personal: 
Aquesta fase consistirà en mantenir una entrevista amb els aspirants, per a valorar la seva adequació a les condicions específiques de la plaça. 
La puntuació màxima que es podrà atorgar a aquesta fase serà de 4  punts. 

10.-  QUALIFICACIÓ I JUSTIFICACIÓ

10.1.  La puntuació la donarà la mitjana aritmètica de la suma de les puntuacions atorgades pels membres del tribunal, tant les de la fase de valoració de mèrits com la d’entrevista personal.

10.2. Les qualificacions es faran públiques el mateix dia que s’acordin i s’exposaran al tauler d’anuncis del Consell.

10.3. Per a la superació del present concurs caldrà haver obtingut un mínim de 7 punts.

10.4. En cas d’empat en la puntuació el tribunal recorrerà per dirimir-lo a la realització de qualsevol prova que consideri oportuna, a la qual se sotmetran exclusivament els aspirants empatats, i només a l’objecte de decidir l’empat.

11.- LLISTA D’APROVATS I PROPOSTA DE NOMENAMENT

11.1. El tribunal no pot aprovar ni declarar que ha superat les proves selectives un nombre superior d’aspirants al de la plaça objecte de la convocatòria, de forma que en cap cas la seva proposta no pot contenir més d’un aspirant al lloc de treball que surt a concurs lliure.

11.2. El president del tribunal trametrà al president de la corporació la proposta de nomenament del funcionari interí.

11.3. El cessament de l’esmentat nomenament es produirà, en tot cas, en donar-se algun dels supòsits previstos a l’article 7 del Reglament del Personal al servei de les entitats locals, aprovat per Decret 214/1990, de 30 de juliol, que es relacionen a continuació:

a)	En prendre possessió com a funcionaris de carrera els aspirants aprovats en la convocatòria en què es van incloure les places ocupades pels interins.
b)	Per raons de caràcter organitzatiu que impliquin modificació i/o suspensió de les tasques inicialment assignades, o modificació de la plantilla.
c)	Per renúncia de l’interessat.
d)	Per l’aplicació de la sanció de suspensió de funcions per més de tres mesos o per la separació del servei, acreditades mitjançant la instrucció d’expedient disciplinari conforme al procediment que conté el Reglament del Personal al servei de les entitats locals.

12.- PRESENTACIÓ DE DOCUMENTS

En el termini de vuit dies naturals a partir de la publicació dels resultats del concurs l’aspirant seleccionat presentarà a la Secretaria els documents que acreditin que compleix les condicions exigides a la base quarta que són les següents:

a)	Exemplar original del DNI, per contrastar-lo amb la fotocòpia adjunta a la instància.
b)	Títol acadèmic exigit, o justificant de pagament dels drets acreditats per la seva expedició, per contrastar-lo amb la fotocòpia adjunta a la instància.
c)	Certificat mèdic que acrediti el compliment del que disposa la base 4.1.f).
d)	Declaracions responsables que justifiquin que compleix el que demana la base 4, apartat 1, als paràgrafs d) i e).
e)	En cas d’haver al·legat mèrits mitjançant fotocòpia sense compulsar, aportar els originals per a ésser contrastats.

13.- INCIDÈNCIES

13.1.Mentre estigui constituït, el tribunal qualificador està facultat per resoldre els dubtes que sorgeixin en aplicació d’aquestes bases, i podrà prendre els acords que corresponguin en tots els supòsits no previstos en elles, per tal de facilitar el desenvolupament normal del procés selectiu.

13.2. Per a tot el que no estigui previst expressament en aquestes bases caldrà estar al que disposa el RPSEL i a la resta de la normativa aplicable.

14.- RECURSOS

14.1. Aquestes bases, la convocatòria, les actuacions del tribunal i tots aquells actes administratius que se’n derivin podran ser impugnats en els casos i en la forma establerts en la LRJ-PAC.

14.2. Igualment, la Presidència de la corporació podrà revisar les resolucions del tribunal, si s’escau i d’acord amb el que preveu la Llei.

14.3. Per la mera concurrència al procés selectiu s’entén que els aspirants accepten íntegrament aquestes bases, llevat del cas que hagin exercit prèviament el seu dret a impugnar-les.